Men det tilbud har klubben valgt at takke nej til. Aalborg Vikings direktør, John Bennetsen, vil nemlig ikke bruge penge, han ikke har. - Skal man være med i ligaen, så kræver det faktisk en del penge, og vi har ikke formået at skaffe penge nok til det her, siger han til DR Nordjylland. Aalborg Vikings røg ud af ligaen i den seneste sæson, hvor holdet tabte 24 ud af 27 kampe. Derfor trænger klubben til succesoplevelser i den næstbedste række. - Vi har faktisk et ret godt hold til 1. division, som sagtens kan klare sig i den rigtige ende af 1. division, siger direktøren til DR Nordjylland. John Bennetsen håber, at Aalborg Vikings inden for et par år har så meget styr på økonomien, at holdet kan vende tilbage til ligaen.

Referat:
Aalborg Vikings fik tidligere på ugen tilbudt at komme med i mændenes Basketliga, fordi et andet hold havde trukket sig.